## Uredba o sadržaju izvješća za korištenje poticajnih mjera, poreznih i carinskih povlastica, te načinu njihova ostvarivanja

### NN 53/2001 (13.6.2001.), Uredba o sadržaju izvješća za korištenje poticajnih mjera, poreznih i carinskih povlastica, te načinu njihova ostvarivanja

# VLADA REPUBLIKE HRVATSKE

850

Na temelju članka 10. stavka 6. Zakona o poticanju ulaganja (»Narodne
novine«, broj 73/2000), Vlada Republike Hrvatske je na sjednici održanoj 7.
lipnja 2001. godine, donijela

## UREDBU

### O SADRŽAJU IZVJEŠĆA ZA KORIŠTENJE POTICAJNIH MJERA, POREZNIH I CARINSKIH POVLASTICA, TE NAČINU NJIHOVA OSTVARIVANJA

Članak 1.

Ovom Uredbom propisuje se oblik i obvezni sadržaj izvješća/prijave na
obrascu P-1 za korištenje poticajnih mjera, poreznih i carinskih povlastica, te
obvezni sadržaj godišnjeg izvješća o koriš­tenju poticajnih mjera, poreznih i
carinskih povlastica, te način njihova ostvarivanja.

Članak
2.

Izvješće/prijava podnosi se
na obrascu P-1 koji je sastavni dio ove Uredbe, a sadrži sljedeće podatke:

1. Tvrtka ili ime, sjedište i
predmet poslovanja ulagatelja;

2. Izvod iz sudskog registra
nositelja poticajnih mjera, poreznih i carinskih povlastica;

3. Ime i ovlasti zastupnika
ili opunomoćenika nositelja poticajnih mjera, poreznih i carinskih povlastica;

4. Djelatnost koja će se
obavljati temeljem ulaganja;

5. Visina i vrsta ulaganja
izražena u kunskoj protuvrijednosti;

6. Vrsta opreme uz prilog
specifikacije opreme koja se namjerava uvoziti (prema članku 8. Zakona o
poticanju ulaganja);

7. Posebni prijedlozi s obzirom
na očekivani način, vrstu i iznos poticajnih mjera i poreznih i carinskih
povlastica koje se želi koristiti;

8. Početak i završetak
investicije ulagatelja;

9. Početak obavljanja
djelatnosti nositelja poticajnih mjera, poreznih i carinskih povlastica;

10. Prilozi uz
izvješće/prijavu:

a) Podaci o financijskom
stanju ulagača (godišnji izvještaj, revizorski izvještaj za prethodnu godinu,
kao i lista referenci);

b) Poslovni plan za osamnaest
mjeseci, na temelju kojega će se moći utvrditi da će ulagatelj glede broja
zaposlenika, organizacije i tehničkih uvjeta biti sposoban obavljati djelatnost
na temelju ulaganja;

c) Pogodnosti koje se očekuju
od ulaganja za nositelja poticajnih mjera, poreznih i carinskih povlastica,
odnosno davatelja mjera i povlastica;

d) Ostali prilozi.

Uz izvješće/prijavu nositelj
poticajnih mjera, poreznih i carinskih povlastica obvezan je priložiti i
dodatne isprave kojima se iskazani podaci dokazuju.

Članak
3.

Temeljem izvješća/prijave iz
članka 2. ove Uredbe, Ministarstvo gospodarstva, po prethodno pribavljenom
mišljenju Ministarstva financija – Porezne uprave i ministarstva u čiji
djelokrug spada odnosno ulaganje, izdaje potvrdu, kojom se utvrđuje da
podnositelj izvješća/prijave ispunjava uvjete iz Zakona o poticanju ulaganja, te
dobiva status nositelja poticajnih mjera, te poreznih i carinskih povlastica.

Kada iz izvješća/prijave
proizlazi namjera uvoza opreme i ostvarivanja carinske povlastice iz članka 8.
Zakona, potvrda iz stavka 1. ovog članka sadrži i:

1) određenje da je oprema
koja je predmet uvoza podobna za uporabu u svrhu obavljanja registriranih
djelatnosti nositelja povlastica;

2) specifikaciju opreme koja
se uvozi, iskazanu prema tarifnim stavkama u Carinskoj tarifi, te količini  i ukupnoj vrijednosti;

3) okvirni rok uvoza opreme.

Oslobađanje od plaćanja
carine ostvaruje se podnošenjem potvrde iz stavka 2. ovog članka, uz
deklaraciju za puštanje robe u slobodan promet nadležnoj carinarnici.

Članak 4.

Oprema uvezena uz oslobađanje
od plaćanja carine, prema članku 8. Zakona o poticanju ulaganja, ne smije se
prodati ili otuđiti po drugom osnovu, posuditi, dati drugom na uporabu, u
zalog, najam ili dati kao osiguranje druge obveze, bez prethodne pisane
obavijesti Carinskoj upravi  o tome i
prije izvršenja obra­čuna carine i plaćanja carinskog duga.

U slučaju nastupa okolnosti
iz stavka 1. ovoga članka, obračun carine obavlja se po stopi koja se
primjenjuje na dan nastupa tih okolnosti, a na osnovu vrste robe i carinske
vrijednosti koju je na taj dan utvrdila ili prihvatila carinarnica.

Članak 5.

Godišnja izvješća
koja se podnose, sukladno članku 10. stav­cima 3. i 4. Zakona o poticanju
ulaganja, obvezno sadrže sljedeće podatke:

1. Godišnje
financijsko izvješće za proteklu godinu;

2. Ukupan godišnji
promet ulagatelja;

3. Visina ulaganja
u izvještajnom razdoblju u kunama;

4. Unos nove
opreme/vrsta i vrijednost;

5. Broj zaposlenih
na početku i na kraju izvještajnog razdob­lja;

6. Vrsta i
korištenje poticajnih mjera u izvještajnom razdob­lju;

7. Obračun
dobiti ulagatelja iskazan prema posebnim propisima;

8. Ostale podatke
značajne za korištenje poticajnih mjera, odnosno poreznih i carinskih
povlastica.

Uz godišnje izvješće nositelj
poticajnih mjera, poreznih i carinskih povlastica obvezan je priložiti i
dodatne isprave kojima se iskazani podaci dokazuju.

Članak 6.

Na zahtjev Ministarstva
gospodarstva, nositelj poticajnih mjera, poreznih i carinskih povlastica, dužan
je dostaviti i druge tražene podatke potrebne za ocjenu osnovanosti izvješća.

Članak 7.

Ova Uredba stupa na snagu
osmoga dana od dana objave u »Narodnim novinama«.

Klasa:
404-01/01-01/02
Urbroj: 5030116-01-1
Zagreb, 7. lipnja 2001.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

*Obrazac IZVJEŠĆA/PRIJAVE P-1*

if !supportEmptyParas endif

|  |  |
| --- | --- |
| **IZVJEŠĆE/PRIJAVA ZA KORIŠTENJE CARINSKIH POVLASTICA POTICAJNIH MJERA, POREZNIH I** | **P-1** |

| 1.  PODNOSITELJ IZVJEŠĆA/PRIJAVE       (tvrtka ili ime, sjedište i predmet poslova­nja ulagate­lja) | |
| 2.  IZVOD IZ SUDSKOG REGISTRA | |
| 3. IME I OVLASTI ZASTUPNIKA ILI OPUNOMOĆENIKA NOSITELJA POTICAJNIH MJERA | |
| 4. DJELATNOST KOJA ĆE SE OBAVLJATI TEMELJEM ULAGANJA | |
| 5. VISINA I VRSTA ULAGANJA U KUNSKOJ PROTUVRIJEDNOSTI  a) Pojedinačna vrijednost ulaga­nja       (stvari, oprema i sl.)  b) Visina novčanih ulaga­nja izražena u kunama | |
| 6. VRSTA OPREME UZ PRILOG SPECIFIKACIJE OPREME KOJA SE UVOZI (prema članku 8. Zakona o potica­nju ulaga­nja) | |
| 7. POSEBNI PRIJEDLOZI | |
| 8. POČETAK I ZAVRŠETAK INVESTICIJE ULAGATELJA | |
| 9. POČETAK OBAVLJANJA DJELATNOSTI NOSITELJA                 POTICAJNIH MJERA | |
| 10. PRILOZI UZ IZVJEŠĆE/PRIJAVU  a) Podaci o financijskom sta­nju ulagača (godiš­nji izvještaj, revizorski izvještaj za prethodnu godinu, kao i lista referenci);  b)  Poslovni plan za osamnaest mjeseci na teme­lju koje­ga će se moći utvrditi da će ulagate­lj glede broja zaposlenika, organizacije i tehničkih uvjeta biti sposoban obav­ljati djelatnost na teme­lju ulaga­nja;  c)  Pogodnosti koje se očekuju od ulaga­nja za nosite­lja poticajnih mjera odnosno davate­lja mjera i povlastica  d)   Ostali prilozi  if !supportEmptyParas endif | |

*if !supportEmptyParas endif*

if !supportEmptyParas endif

Uredba, NN 53/2001-850